Diari Oficial de la Generalitat Valenciana


Sumari del DOGV 6327, del 06-08-2010 (2010/8233)

Aprovació definitiva del cànon d'urbanització per a l'execució de la xarxa de tensió mitjana d'abastiment a les unitats d'execució 1, 2, 3, 7, 10.1, 10.2, 10.3 i 12.
---------------------------------------------------------------------------------------------------------------------------------------------------------------------

### Dades del document

Número de DOGV
:   6327

Data del DOGV
:   06-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8233


Organisme emissor
:   Ajuntament d'Albal

Tipus de document
:   Anunci

Aprovació definitiva del cànon d'urbanització per a l'execució de la xarxa de tensió mitjana d'abastiment a les unitats d'execució 1, 2, 3, 7, 10.1, 10.2, 10.3 i 12. [2010/8233]  
El Ple de l'Ajuntament d'Albal, en la seua sessió extraordinària de data 22 d'abril del 2010, va adoptar, per majoria absoluta, un acord la part dispositiva del qual és del següent literalment com segueix:  
Primer. Resoldre, amb base en la fonamentació tècnica i jurídica dels informes emesos, segons la seua transcripció continguda en els antecedents, les al·legacions formulades pels interessats durant el tràmit d'informació pública sobre el contingut de la memòria i el compte detallat del cànon d'urbanització per a l'execució de la xarxa de tensió mitjana d'abastiment a les unitats d'execució 1, 2, 3, 7, 10.1, 10.2, 10.3 i 12 del municipi d'Albal des de la subestació elèctrica síta en el mateix terme municipal en el sentit que deriva de la proposta que contenen.  
Segon. Adoptar un acord definitiu d'imposició del cànon d'urbanització per a l'execució de la xarxa de tensió mitjana d'abastiment a les unitats d'execució 1, 2, 3, 7, 10.1, 10.2, 10.3 i 12 del municipi d'Albal des de la subestació elèctrica sítia en mateix terme municipal (fase 1 ajustada, del projecte tècnic, aprovat en el seu dia) en els termes que resulten de la memòria i compte detallat sotmés al tràmit d'informació pública, amb les modificacions derivades de l'estimació parcial d'al·legacions acordada, plasmades en la documentació annexa elaborada.  
Tercer. Ordenar que es lliure la certificació administrativa oportuna a fi de sol·licitar la inscripció en el Registre de la Propietat de l'afecció real de les parcel·les afectades al pagament del compte del cànon d'urbanització.  
Quart. Autoritzar el gir de les liquidacions individuals corresponents a la quota 0 comprensiva dels conceptes diferents de la pròpia obra d'execució de la infraestructura. El calendari de les altres quotes haurà d'aprovar-se, en congruència amb el que disposa la memòria del cànon, al temps d'adjudicar-se les distintes fases d'execució de la infraestructura, sobre les previsions del pla d'obra presentat per l'empresari constructor en cada cas.  
Quint. Inserir un anunci d'aprovació definitiva de la imposició en el Diari Oficial de la Comunitat Valenciana (DOCV), en el Butlletí Oficial de la Província de València (BOP) i en la pàgina web municipal i notificar en forma individualitzada a cada un dels al·legants.  
Sext. Facultar àmpliament l'alcalde president per a l'adopció i firma de quants actes i documents necessite l'execució d'allò que s'ha acordat en els apartats dispositius precedents.  
Sèptim. Notificar el present acord als departaments d'Urbanisme i Intervenció als efectes procedents.  
Es fa públic l'acord per mitjà del present edicte, alhora que s'informa que contra l'acord, que és definitiu en la via administrativa, pot interposar-se:   
a) Amb caràcter potestatiu, recurs de reposició davant del mateix òrgan que el dictà, en el termini d'un mes comptador des de l'endemà de la recepció d'esta notificació; transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat a fi d'interposar el recurs contenciós administratiu davant dels jutjats contenciosos administratius de València en el termini de sis mesos des de la desestimació indicada.   
b) O bé recurs contenciós administratiu davant dels jutjats del mateix orde de valència, dins del termini de dos mesos comptadors des de l'endemà de la recepció d'esta notificació. Tot això sense perjuí que de els interessats puguen exercitar qualsevol altre recurs o acció que tinguen per convenient en defensa dels seus interessos.  
Albal, 15 de juliol del 2010.- L'alcalde president:\_Ramón Marí Vila.